અમદાવાદઃ ગુજરાત વિધાનસભામાં આજે ચોંકાવનારી ઘટના બની હતી. જેમાં અધ્યક્ષ રાજેન્દ્ર ત્રિવેદીએ કોંગ્રેસના મહિલા ધારાસભ્ય આશાબેન પટેલના ઉચ્ચારણો અંગે ઉલ્લેખ કરીને ગૃહને જણાવ્યું હતું કે, આશાબેને આંખમાં આંખ નાંખીને બોલેલા શબ્દોને કારણે હું આખી રાત ઊંઘી શક્યો નથી. જો આવા શબ્દો જાહેરમાં બોલવામાં આવ્યા હોત તો ખૂન ખરાબા થઈ શકે છે. અધ્યક્ષના આવા ઉચ્ચારણોથી ગૃહમાં સન્નાટો ફેલાઈ ગયો હતો. માત્ર એટલું જ નહીં, અધ્યક્ષની આ વાતથી મુખ્યમંત્રીથી માંડીને વિરોધ પક્ષના સભ્યો પણ સ્તબ્ધ થઇ ગયા હતા. ઉલ્લેખનીય છે કે, આશા બેને કહેલા શબ્દો રેકોર્ડ પરથી દૂર કરવામાં આવ્યા હતા.